《游子吟》
宋代·陈谦

母爱儿，比瑶草，百花□头春浩浩，结绿悬黎总非宝。

朝居目前暮怀抱，顷刻相违作忧恼。儿兮劝尔无出游，忍令母心日夜忧。

纫衣一针一度钩，针线不比心绸缪。儿嬉斗草拈春缕，绿缛青葱不堪数。

楚人只解歌王孙，萋萋乃有子母恩。徂徕松，淇园竹，人生长生胜他木，千年万年春草绿。

作者简介：（1144—1216）宋温州永嘉人，字益之，号易庵。傅良从弟。孝宗乾道八年进士。官枢密院编修。尝陈中兴五事。光宗宁宗间，历通判江州，成都府路提点刑狱、司农少卿等官。金兵深入，以宝谟阁待制副宣抚江西、湖北。早有隽声，后因依附韩侂胄，为士论所薄。有《易庵集》等。